گونئی کره-نین باش قرارگاهی و ژاپونیا حکومتی قوزیی کره-نین ژاپون دنیزی (دوغو دنیزی) ایستیقامتینده ایکی بالیستیک راکت آتدیغینی آچیقلاییب.
گونئی کره باش قرارگاهی‌نین معلوماتینا گؤره، قوزیی کره-نین گونئی-دوغوداکی کانقوون بؤلگه‌سیندن ژاپون دنیزی (دوغو دنیزی) ایستیقامتینده ایکی قیسا منزیل‌لی بالیستیک راکت بوراخیلیب.
سیناق‌لارین یئرلی واختلا ساعات 11.59 و 12.18-ده باش توتدوغو قئیده آلینیب.
ژاپونیا حکومتی ایسه راکت‌لرین ژاپونیانین منحصر اقتصادی زوناسیندان کنارا دوشدوگونو و اراضیده حرکت ائدن گمی و اوچاق لارا هئچ بیر ضرر آشکار ائدیلمه‌دیگینی آچیقلاییب.
راکت سیناق‌لاری‌نین هفته‌نین اولینده امریکا و گونئی کره-نین بیرگه کئچیرجگی حربی هاوا تعلیمیندن اول باش توتماسی دقت چکیب.
بئله کی، پیونگ یانگ رهبرلیگی بیرلشمیش میللت‌لر تشکیلاتی‌نین قطعنامه لرینی پوزا‌راق 2022-جی ایلین اولیندن 28-جی سیناقینی حیاتا کئچیریب.
